LÄHI-ITÄ AIKAJANALLA Amir Tsarfati ja Jonathan Hessen.
Shalom ja tervetuloa Lähi-itä aikajanalla -ohjelman pariin.
Seurassani on Amir Tsarfati, Behold Israel -järjestön perustaja.
Kiitos, että tulit mukaan.
Avataan ohjelma rukouksella. Aloitetaan sitten aiheistamme.
Isä, kiitos, että olet alku ja loppu, -
alfa ja omega, alef ja tav.
Sinä sanoit kaikesta luomistyöstäsi, että niin oli hyvä.
Sinä ilmoitat jo alussa, mitä on tapahtuva lopussa.
Kun peilaamme maailman tapahtumia Sanasi valossa, -
pyydämme Pyhää Henkeäsi ohjaamaan meitä -
ja auttamaan meitä, että voisimme tuoda lohdutusta, selvyyttä, -
rakentumista ja rohkaisua Kristus-ruumiille.
Tätä pyydämme Jeshuan nimessä. - Aamen ja aamen.
Kuluneen kuukauden aikana edellisen ohjelmamme jälkeen -
Lähi-idässä on lievästi sanottuna tapahtunut paljon asioita.
Toki Yhdysvaltain presidentti Joe Biden -
piti ulkoministeriössä ensimmäisen ulkopoliittisen linjapuheensa.
Saudi-Arabian ja Jemenin lisäksi... - Lähi-itä loisti poissaolollaan.
Israelia ei mainittu.
Verrattuna... - Edelliseen hallintoon.
Moniin aiempiin hallintoihin presidentti Trumpista -
Obamaan, George W. Bushiin ja Bill Clintoniin.
He kaikki soittivat melkeinpä ensimmäisen viikon aikana.
Se oli melko lailla linjassa signaalien kanssa, -
joita Bidenin hallinto on halunnut lähettää maailmalle.
Ensinnäkin se lujittaa suhteita avainkumppaneihin ja -liittolaisiin, -
erityisesti eurooppalaisiin, -
Isoon-Britanniaan ja EU-maihin, Ranskaan, Saksaan -
ja muihin maihin EU:ssa.
Samoin se keskustelee avainliittolaisten kanssa idässä, -
erityisesti Etelä-Korean, Japanin ja Australian.
Lisäksi se siirtää polttopisteen ja resursseja, -
suuret määrät puolustusministeriön resursseja, -
Lähi-idästä CENTCOM-alueelta itään EASTCOMiin, -
erityisesti Etelä-Kiinan merelle, jossa on käynnissä kova kilpailu vallasta.
Toki suljetussa piirissä mainitaan edelleen, -
että Lähi-itä on yhä tärkeä Kiinan takia.
Kiina on nykyisin Yhdysvaltojen suurin haastaja.
Kiina on erittäin riippuvainen Lähi-idän metallista, öljystä ja paljosta muusta.
Siitä huolimatta tähän asti nähdyn perusteella -
Bidenin hallinto ei ikävä kyllä ole pelannut korttejaan oikein, -
jos mietitään sitä, että dynamiikka on muuttunut merkittävästi -
Obaman hallinnon ajoista.
Nykyinen presidentti toimi tietysti Barack Obaman varapresidenttinä.
Obaman hallinnosta on muitakin, kuten Antony Blinken -
ja William Burns, joka silloin toimi alivaltiosihteerinä.
Monet ihmiset unohtavat, että Burns muun muassa edisti -
YK:n turvallisuusneuvoston päätöslauselmaa 1929, -
jossa Iranille asetettiin pakotteita.
Burns oli yksi "Iran-haukoista" -
ennen yhteistoimintasuunnitelman hyväksymistä 18.10.2015.
Se tunnetaan yleisesti Iranin ydinsopimuksena.
Mietitäänpä päähuolia Israelissa: -
Ensinnäkin, miten Bidenin hallinto vastaa Israelin huoliin?
Toistaiseksi hallintojen välillä on käyty kolme keskustelua.
Yhdysvaltain ulkoministeri Antony Blinken keskusteli -
Israelin ulkoministeri Gabi Ashkenazin kanssa.
Puolustusministeri Austin keskusteli -
puolustusministeri Benny Gantzin kanssa.
Lisäksi pääministeri Netanjahu sai noin tunnin mittaisen puhelun, -
jossa käsiteltiin eri aiheita.
Käytännössä Netanjahulle vain ilmoitettiin, -
mitä USA aikoo Iranin ja eri asioiden suhteen.
USA:n hallinto ilmaisi avoimesti, että se aikoo keskittyä -
diplomaattisiin keinoihin.
Avataan kohta Raamatun näkökulmaa -
tämänpäiväisiin havaintoihimme.
Tahdon kuitenkin käydä läpi neljä aihealuettamme.
Ensimmäinen on Iran, joka on iso haaste Israelille.
Toinen on Turkki.
Olen käynyt keskusteluja tiedusteluviranomaisten -
ja korkea-arvoisten puolustusviranomaisten kanssa -
Turkin aikeista.
Turkki tunnustelee lähentymistä Israeliin, -
koska Turkki pelkää, ettei Bidenin hallinto suhtaudu suopeasti -
presidentti Erdoganin AKP-puolueeseen.
Samaan aikaan Turkki pyrkii ottamaan etäisyyttä Iraniin.
Tiedusteluviranomaiset ovat vahvistaneet meille, -
että Turkki ja Iran ja Iranin tukemat ryhmät Irakissa -
ovat törmäyskurssilla.
Yhtäkkiä Turkilla ja Israelilla onkin tietyssä suhteessa yhteisiä intressejä.
Kummatkin maat ovat yhtä mieltä siitä, -
että ne haluavat ajaa pois iranilaiset šiiojen asejoukot, -
Hashd al-Shaabi (Kansan mobilisointiyksiköt), -
sen suurin ryhmä Kata'ib Hezbollah ja eri ryhmät Syyriassa.
Näyttää siltä, että asiat ovat muuttumassa myös Libyassa.
Tarkalleen 5. helmikuuta -
käytiin äänestys, -
jossa Libyaan saatiin uusi presidentti -
ja kansainvälisesti hyväksytty väliaikaishallinto, -
jota Turkki tukee.
Lähi-idän tilanne elää koko ajan.
Pakkaa on sekoittamassa monta samanaikaista kehityskulkua.
Myös Jerusalemissa tilanne on epävakaa.
Se pitää muistaa. Vaalit ovat aivan kulman takana.
Aloitetaan Iranista. Mikä on Iranin tilanne?
Tarkastellaanpa jaetta, -
jota käsiteltiin TV7:n "My Brother's Keeper" -ohjelmassa.
Se esitettiin hiljattain.
Ohjelmassa tuodaan esiin työtä vainottujen kristittyjen parissa -
muslimienemmistöisissä maissa.
Ohjelmassa oli vieraana Iran Alive -järjestön johtaja Hormoz Shariat.
Hän keskittyi tilanteeseen Elamin näkökulmasta.
Pyydän katsojia avaamaan Raamatusta Jeremian luvun 49.
Keskitytään nyt jakeeseen 38.
Rohkaisen lukemaan koko katkelman, jakeet 34―39.
Tässä sanotaan: "Ja minä asetan valtaistuimeni Eelamiin -
ja hävitän sieltä kuninkaan ja ruhtinaat, sanoo Herra."
Se on Iranissa.
Elam on hyvin pieni alue Iranissa.
Se sijaitsee Persianlahden rannalla.
Siellä ovat myös Bushehr ja reaktori.
Elam oli kuningaskunta, jota ei enää ole olemassa.
Se oli olemassa Vanhassa testamentissa, Esterin kirjassa.
Siihen liittyy mm. kuningas Artakserkses.
Elamilaisia oli myös Jerusalemissa helluntaipäivänä, -
niin kuin voi lukea Apostolien tekojen kirjan luvun 2 jakeesta 9.
Siinä mainitaan parttilaiset, meedialaiset ja elamilaiset.
Elamilaiset ja Elam oli osa sitä, -
mitä nykyään kutsutaan Persiaksi tai Iraniksi.
Uskon henkilökohtaisesti, -
että kun me katsomme lopunaikojen profetioita, -
meidän tulee loitontaa näkymää ja nähdä koko Persian maa.
Persia on se, joka mainitaan Hesekielin sodassa.
En ole profeetta, -
mutta voi olla, että sen jälkeen, -
kun Herra tuhoaa tai kukistaa Persian, -
Elamiin nousee uusi kuningaskunta.
En tiedä varmaksi. Varmaa on, ettei Elamia enää ole.
Hienoa on se, että Vanhassa testamentissa -
ja myöhemmin Uudessa testamentissa -
Jumala ensin tuomitsi heidät, ja myöhemmin he tulivat Jerusalemiin -
ja kuulivat evankeliumin Apostolien tekojen luvussa 2.
Kuten tiedät, me nykyään me katsomme Irania.
Iran ei ole Israelin ystävä.
Iran juonii päivin ja öin, miten tuhota Israelin maan.
Bidenin hallinto, josta puhumme lisää kohta, -
on täysin erilainen kuin edellinen hallinto.
Yhdysvaltojen linja Lähi-itään on muuttunut selvästi, -
vaikkakaan ei olla palaamassa kokonaan siihen, -
että se lähettäisi jälleen merkittäviä määriä joukkoja.
Osittain jatketaan edellisen hallinnon linjaa.
Nyt vain Yhdysvaltojen avainliittolaiset -
on työnnetty tavallaan syrjään Yhdysvaltojen intresseissä.
Ulkoministeriö linjasi, että arvot ja intressit pyritään nivomaan yhteen.
Siitä on tietysti runsaasti seurauksia.
Mm. Kiina on yhtäkkiä alkanut ajaa voimakkaammin intressejään täällä.
Palataan vielä lyhyesti Elamiin.
Jeremia jatkaa jakeessa 39: "aikojen lopulla".
Keskustelimme lyhyesti ennen ohjelmaa.
Selitäpä sellaisille, jotka eivät tunne asiaa.
Eikö "aikojen lopulla" tarkoiteta lopunaikoja tulevaisuudessa?
Ei aina. Hepr. 1:n alussa sanotaan: -
"Sittenkuin Jumala muinoin monesti ja monella tapaa oli puhunut isille -
profeettain kautta, on hän näinä viimeisinä päivinä puhunut meille -
Pojan kautta, jonka hän on pannut kaiken perilliseksi".
Viimeiset päivät alkoivat silloin, kun Jeesus tuli maailmaan -
täyttämään kaiken, mitä profeetat olivat puhuneet.
Mitä "viimeiset päivät" tarkoittavat?
Jumalan profetioiden ja lupausten täyttymistä.
Niistä kaikki eivät ole vielä toteutuneet.
Osa on jo toteutunut.
Profetiat Messiaan ensimmäisestä tulosta ovat jo toteutuneet.
Profetiat ylöstempauksesta ja toisesta tulosta eivät.
Jes. 46:9―10:ssä sanotaan: -
"minä olen Jumala, eikä ole minun vertaistani.
Minä ilmoitan alusta asti, mitä tuleva on, -
ammoisia aikoja ennen, mitä ei vielä ole tapahtunut".
Osa asioista on tapahtunut, osa ei vielä.
Uskon, että kun Kristus tuli, niin kuin Hepr. 1 kertoo, -
siitä alkoivat viimeiset päivät.
Elamilaiset Jerusalemissa helluntaina -
ensimmäisellä vuosisadalla -
olivat jo osaltaan viimeisten aikojen täyttymystä.
Niin Raamattu sanoo.
Tapaan aina antaa Raamatun puhua puolestaan ja tulkita itse itseään.
Jos ei ymmärrä jotain jossain kohdassa, -
katsotaan, mitä siitä sanotaan muualla.
Puhutaanpa sitten Turkista. Puhuimme siitä myös viimeksi.
Israel ja Turkki eivät ole ystäviä.
Tosin taloussuhteet ennen koronavirusta, -
en nyt puhu nykyisestä tilanteesta koronan varjossa, -
olivat melko hyvät.
Israelilla ja Turkilla oli hyviä liikesuhteita, -
etenkin rakennusalalla.
Tel Aviviin nousseista rakennuksista monet -
ovat turkkilaisfirmojen rakentamia.
Turkish Airlines on tärkeimpiä lentoyhtiöitä, -
jotka tuovat tavaraa Israeliin ja vievät tavaraa Israelista.
Mutta asenteet ovat hyvin ynseät -
Turkin presidentti Erdoganin ja pääministeri Netanjahun välillä.
Vaaleissa ennen edellisiä vaaleja, -
hallituskriisin toisissa tai kolmansissa vaaleissa -
Benny Gantz vertasi Netanjahua Erdoganiin.
Turkissa sitä voitaisiin pitää loukkauksena Erdoganille, -
mutta Israelissa sitä pidetään loukkauksena Netanjahulle.
Maiden välillä on paljon epäkunnioitusta, -
vaikka sotilaallisesti jututtamieni ihmisten mukaan -
Israel kunnioittaa Turkin armeijaa -
maiden historiallisten siteiden takia -
aina vuoteen 2009 ja Mavi Marmaran selkkaukseen asti.
Näyttää silti, että maat ovat lähentymässä.
Israelin mukaan Turkki olisi innokas normalisoimaan suhteet eri syistä.
Israel suhtautuu siihen epäilevästi. Asiassa on kaksi koulukuntaa.
Osa näkee sen strategisena intressinä Irania vastaan.
Toinen koulukunta, hyvin merkittävä sellainen, -
näkee sen ongelmana ja esteenä läheisten Egypti-suhteiden takia.
Egypti on Turkin arkkivihollinen alueella.
Sama koskee tietysti Kreikkaa ja Kyprosta -
EastMed-putken ja Itäisen Välimeren foorumin asiassa -
ja suhteessa Arabiemiirikuntiin, -
joka Persianlahdella on Turkin arkkivihollinen.
Asiassa on paljon eri näkökulmia. Miten Raamattu suhteutuu niihin?
Kuvastaako tämä jonkinlaista muutosta?
Raamatussa Hesekielin luvussa 38 -
nykyinen Turkki on Goomer ja Toogarman huone.
Se on ilman muuta osa Israeliin hyökkäävää liittoumaa.
Persia, Turkki, Iran, luultavasti Venäjä ja Libya, -
josta puhumme kohta, sekä Kuus.
'Kuus' hepreassa voi viitata Etiopiaan tai Sudaniin.
Jos katsotaan nykyistä tilannetta siellä, -
Sudanilla on jonkinlainen rauhansopimus Israelin kanssa.
Mutta siitä ei ikinä tiedä. Rauhan solminut osapuoli -
voi menettää vallan ja sopimus voi purkautua.
Asiat voivat muuttua. Sen voin sanoa, -
että Turkkia voi tarkastella makro- ja mikrotasolla.
Yksi yksittäinen näkökulma on se, -
että Turkki saattaa tarvita Israelia, -
sillä juuri nyt Turkin välit Yhdysvaltoihin eivät ole hyvät.
Mutta laajemmassa näkökulmassa ainakin Erdoganin alaisuudessa -
Turkilla on suuria suunnitelmia laajentua -
merellä ja myös maalla.
Ei unohdeta. Turkki haluaa kalifaatin takaisin käsiinsä.
Se haluaa olla sunnimaailman johtaja.
Se haluaa osmanivaltakunnan ajat takaisin.
He eivät edes yritä salata sitä.
Itse olen sitä mieltä, että...
Venäjä muuten on tällä hetkellä Israelin kanssa hyvissä väleissä.
Mutta tulee päivä, jolloin Venäjän hallitsija on sitä mieltä, -
että hänen etujensa kannalta on parempi tulla ryöstämään Israel -
kuin olla ystävä Israelin kanssa.
Johtajat ja maat laskeskelevat aina, mistä he hyötyvät eniten.
Tällä hetkellä Turkki ei ehkä ole Israelin suurin vihollinen, -
niin kuin kenties Iran.
Turkki ymmärtää, että Israel suosii tällä hetkellä Kreikkaa ja Kyprosta.
Aina kun Turkki ehdottaa meille jotain, -
allekirjoitamme lisää sopimuksia kreikkalaisten ja kyproslaisten kanssa.
Se kertoo paljon.
Olen samaa mieltä. Sanon aina turkkilaisille ystävilleni, -
että täällä Israelissa kannetaan huolta siitä, -
miten Kreikka ja Egypti reagoisivat.
Jos syntyy kahnaus, ei välttämättä täysimittainen sota, -
Israel seisoo tarvittaessa liittolaistensa rinnalla.
Yksi mielenkiintoinen juttu.
Mainitsit Goomerin. Tässä sanotaan: -
"Paras, Kush ve Put itam kulam magen ve kovba."
Eli Paras, Kush ja Put, kaikilla heidän kanssaan on kilpi ja hattu.
"Gomer vekol agapeha", -
mikä tarkoittaa: Goomer ja kaikki sen sivustat.
Englanninkielisessä Raamatussa on: "Goomer ja kaikki sen sotajoukot".
Niin tässä sanotaan. - "Agapeha" ei ole "joukot".
Niin, se tarkoittaa osia. - Aivan. Osia.
Se on mielenkiintoista, -
sillä "kol agapeha" tarkoittaa siten myös sen palkkasotureita Syyriassa.
Turkkilaisten asejoukot ovat osa Hashd al-Shaabia.
Kaikki Hashd al-Shaabiin kuuluvat eivät kannata Irania.
Suurin Hashd al-Shaabiin kuuluva ryhmä kannattaa Irania.
Jotkin ryhmät seuraavat -
Irakin ajatollahia.
Se on heille tärkeämpää.
Hashd al-Shaabissa on myös kristittyjen asejoukkoja, -
joita tukevat muut maat, kuten Armenia.
Sitten siihen kuuluu erinäisiä turkkilaisjoukkoja, -
joita tukevat erityisesti Turkki -
ja erilaiset organisaatiot.
Näyttää kuin kaikki erinäiset ryhmät -
kaikkine osineen, agapeha, -
voisi sisältää myös Azerbaidžanin, -
vaikka Azerbaidžan on Israelin läheinen liittolainen.
Herää kysymys, miten laajalti asiaa tulee oikeastaan tarkastella.
Emme tiedä. Kun Raamattu mainitsee Goomerin, -
Goomer ei siihen aikaan käsittänyt koko Turkkia.
Se oli paljon pienempi alue.
Se voi olla Goomer, alkuperäinen alue, ja siihen liitetyt alueet.
Sitä on mahdoton tietää.
Mutta yhden asian tiedän siitä hetkestä, kun Israeliin hyökätään.
Kun luemme Raamatun tekstiä, -
voimme toisinaan oppia myös siitä, mitä meille ei kerrota.
Ensinnäkään yksikään maa ei tule puolustamaan Israelia sotilaallisesti.
Toiseksi jotkin maat protestoivat hyökkäystä.
Ne ovat Seba ja Dedan, Tarsiisin kauppiaat -
ja Tarsiisin nuoret leijonat. Monet uskovat, -
että Seba ja Dedan on alue Arabiemiirikunnista Saudi-Arabiaan.
Arabian- eli Persianlahti.
Tarsiisin kauppiaiden uskotaan olevan eurooppalaisia, EU.
Tarsis voi olla Espanja ja Länsi-Eurooppa.
Mutta kukaan ei auta. - Se voi olla Kreikka.
Merkillepantavaa on se, että viisi maata hyökkää Israeliin.
Jotkut protestoivat sitä, -
mutta kukaan ei auta Israelia paitsi Jumala.
Hän nöyryyttää hyökkääjät Israelin maassa.
Raamattu sanoo luvun viimeisessä jakeessa: -
"teen itseni tunnetuksi lukuisain pakanakansain silmien edessä.
Ja he tulevat tietämään, että minä olen Herra."
Se tässä on hienoa.
Siksi Jumala seisoo aina Israelin rinnalla.
Ei siksi, että Israel olisi täydellinen, hyvä tai pyhä.
Ei. Sen kautta, mitä Jumala tekee Israelille, -
Hän tekee kansoille tiettäväksi, että Hän on Herra.
Ja kuten voi selvästi nähdä, -
Hän tulee tuomitsemaan heidät kaikki.
Siitä tulee kaikkea muuta kuin tavanomaista sodankäyntiä.
Alusta asti luultavasti jakeesta 19 eteenpäin -
aina loppuun asti on maanjäristyksiä ja taivaalla tapahtuu asioita.
Hän ei lähetä avuksemme USS Nimitz -lentotukialusta -
tai muuta kalustoa. Se ei ole kuin Jom kippur -sodassa, -
jossa Richard Nixon lähetti kaikkea mahdollista avuksemme -
taisteluun syyrialaisia ja egyptiläisiä vastaan.
Siitä tulee ihmeellistä. Mutta huomaa, ettei vielä silloinkaan...
Israel voi kokea valtavaa riemua.
Se on luultavasti innoissaan Jumalasta.
Mutta koska sillä on yhä uskonto eikä suhdetta, -
se kaatuu uskonnolliselle puolelle.
Uskonnollisuus sokaisee heidät näkemästä Jeesuksen totuutta, -
ja he ovat herkempiä uskomaan antikristuksen valheen.
He luulevat, että se on messiaaninen aika.
Jumala voitti sodan. Uusi maailman johtaja sallii temppelin Jerusalemiin.
Rauha maan päällä. Vauraus. Se on pelkkää harhakuvitelmaa.
He todella luulevat, että tämä henkilö on messias.
Mutta kun hän menee temppeliin ja sanoo olevansa jumala, -
silloin ne, jotka eivät usko sitä valhetta, lähtevät pois.
Millainen kuva se onkaan.
Ohjelma-aikaa on jäljellä enää puolitoista minuuttia.
Olisipa vielä aikaa keskustella myös Egyptistä.
Nythän Yhdysvallat keskittyy puhumaan arvoista -
ja humanitaarisista asioista.
Ihmisoikeuksista. - Aivan.
Samaan aikaan Egypti taistelee Muslimiveljeskuntaa -
sekä Ansar Bait al-Maqdis- ja Wilayat Sinai -järjestöjä -
ja myös niihin liittyviä heimoja vastaan.
Näyttää siltä kuin Kiina ja Venäjä ovat tulossa tilalle.
Ne sanovat: "Emme välitä, mitä teette, -
jos se on etujenne ja maanne turvallisuuden mukaista.
Se ei haittaa meitä. Haluamme rakentaa maatanne kanssanne."
Se on houkuttelevaa maille, kuten Saudi-Arabia. - Ja Egypti.
Aivan. Egyptille ja Turkille.
Turkki viestittää nyt Yhdysvalloille: -
"Voimme olla Nato-liittolaisianne, mutta emme hinnalla millä hyvänsä.
Ellette halua puolustaa meitä meidän vihollisiamme vastaan, -
emme mekään puolusta teitä ja katsomme kohti Kiinaa."
Kiina on ilmaissut haluavansa lujittaa Lähi-idän-suhteitaan.
Aikamme loppuu tähän.
Odotan jo innolla ensi kuukautta, -
jolloin voimme jatkaa keskustelua. Kiitos sinulle.
Kiitos myös katsojille. Jumalan siunausta! Ensi kertaan!
Suomennos: Marianne Tenetz